除脱上头箇眼实验已经证明个基本粒子之外，理论粒子物理学家为仔解释一眼现有理论勿好解释个实验现象，而猜想伲宇宙里作兴存在超对称粒子。渠拉质量邪气大（相对一般粒子如质子而言），因此现有个加速器还造渠拉勿出。但是因为存在量子涨落，因此渠拉作兴来拉邪气短个辰光间隔内搭邪气小个概率下头搭阿拉可见个粒子发生相互作用，因此渠拉好间接地探测到。目前认为每種粒子侪存在对应个超对称粒子，並用来解释一眼物理现象。譬方夸克个超对称粒子用来解释正反粒子数目勿对称，中微子个超对称粒子用来解释啥体中微子个质量实介之小（但勿是0）咾啥。